На основу члана 32. Закона о локалној самоуправи („Службени гласник РС“, број 129/2007 и 47/2018), члана 4. Закона о комуналним делатностима („Службени гласник РС“, број 88/2011, 104/2016 и 95/2018) и члана 40. Стутута општине Гаџин Хан („Службени лист града Ниша “, број 10/2019 и 101/2019),

Скупштина општине Гаџин Хан на седници одржаној дана 29.марта 2021.године донела је

ОДЛУКА О ИЗМЕНАМА И ДОПУНАМА ОДЛУКЕ О КОМУНАЛНИМ ДЕЛАТНОСТИМА

Члан 1.

У Одлуци о комуналној делатности („Службени лист града Ниша“, број 22/2015, 58/2019 и 82/2019) у одељку 9. ДЕЛАТНОСТ ЗОО ХИГИЈЕНЕ из члана 109. додаје се нови члан 109-а који гласи:

Члан 109-а

Делатности зоохигијене у складу са Законом, Уредбом и овом Одлуком обухвата послове:

-хватања, превоза, збрињавања и смештаја напуштених и изгубљених животиња у прихватилиште;

-нешкодљивог уклањања и транспорта лешева животиња са јавних површина;

-спровођење мера за смањење популације глодара, инсеката и штетних микроорганизма мерама дезинфекције, дезинсекције и дератизације на јавним површинама;

-узгој, држање, дресуру, излагање, одржавање такмичења или промет животиња до објекта за сакупљање;

-прераду или уништавање споредних производа животињског порекла на начин који не представља ризик по друге животиње, људе или животну средину;

У оквиру послова прихватилишта обављају се:

-прикупљање, превоз, збрињавање и смештај напуштених и изгубљених паса у прихватилиште у складу са Законом и овом Одлуком.

Послови из оквира делатности зоохигијене обављају Јавно предузеће, привредно друштво, предузетник или други привредни субјекат који је регистрован и лиценциран за обављање делатности зоохигијене, коме се, у складу са Законом, Уредбом и овом Одлуком обаваљање појединих послова повери.

Члан 2.

У члану 110. брише се прва реченица текста која гласи:„Делатности ЗОО хигијене су послови кафилерије и послови дезинсекције и дератизације. “

Све остале одредбе члана 110.остају на снази.

Члан 3.

Иза члана 133.додаје се нови члан 133-а који гласи:

Члан 133-а

Корисницима комуналних услуга обезбеђује се изјашњавање, најмање једном годишње о квалитету пружање комуналних услуга од стране вршиоца комуналних делатности, односно Јавног предузећа.

Изјашњавање ће се организовати електронским путем на сајту ЈП “Дирекције за изгрању и комуналне делатности“општине Гаџин Хан путем анкетног упитника.

Уколико су резултати изјашњавања корисника комуналних услуга такви да већина није задовољна пруженом комуналном услугом одређеног вршилаца комуналних делатности, општина Гаџин Хан покреће поступак преиспитивања рада тог вршилаца комуналне делатности.

Члан 4.

Ова Одлука о изменама и допунама Одлуке о комуналним делатностима ступа на снагу осмог дана од дана објављивања у „Службено листу Града Ниша“.

Број:06-352-34/2021-II

У Гаџином Хану , дана 29.марта 2021.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Марија Цветковић,с.р.